stanford-oval/wikipedia huggingface dataset:
จังหวัดเฟลมิชบราบันต์
เขตการปกครอง

จังหวัดเฟลมิชบราบันต์ประกอบด้วย 2 เขต (ดัตช์: arrondissement) ได้แก่ เขตเลอเฟินทางตะวันออกและเขตฮัลเลอ-ฟิลโฟร์เดอทางตะวันตก
เขตเลอเฟิน
เขตฮัลเลอ-ฟิลโฟร์เดอ
แบ่งเป็นเขตตุลาการ (ดัตช์: gerechtelijke arrondissement) ได้ 1 เขตกับส่วนหนึ่งของเขตบรัสเซลส์ ได้แก่ เขตตุลาการเลอเฟินและเขตตุลาการบรัสเซลส์ซึ่งมีขอบเขตในเขตฮัลเลอ-ฟิลโฟร์เดอและแคว้นนครหลวงบรัสเซลส์
เขตตุลาการเลอเฟิน
เขตตุลาการบรัสเซลส์
และแบ่งย่อยเป็น 65 เทศบาล (ดัตช์: gemeente) โดย 30 เทศบาลอยู่ในเขตเลอเฟิน และอีก 35 เทศบาลอยู่ในเขตฮัลเลอ-ฟิลโฟร์เดอ ดังแผนที่นี้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จังหวัดเฟลมิชบราบันต์
เว็บไซต์อย่างเป็นทางการของจังหวัดเฟลมิชบราบันต์ เก็บถาวร 2006-08-09 ที่ เวย์แบ็กแมชชีน
ศฤงคาร พรหมสุภะ

ศฤงคาร พรหมสุภะ (อังกฤษ: Saringkarn Promsupa, ชื่อเล่น: เหน่ง, เกิด 29 มีนาคม 2540) นักฟุตบอลอาชีพชาวไทยในตำแหน่งกองหลัง ปัจจุบันเล่นให้กับสุโขทัย ในไทยลีก และทีมชาติไทย
ประวัติ

ศฤงคาร พรหมสุภะ เกิดวันที่ 29 มีนาคม พ.ศ. 2540 ที่ จังหวัดศรีสะเกษ เริ่มเข้าเรียนชั้นประถมศึกษาที่โรงเรียนบ้านขนุน(วันธรรมศาสตร์ศรีสะเกษ 2515) ก่อนที่จะย้ายจากบ้านกิดพร้อมครอบครัวเข้าไปเรียนที่โรงเรียนปลวกแดงพิทยาคม จังหวัดระยอง ในระดับชั้นมัธยมศึกษา
ศฤงคารเริ่มเล่นฟุตบอลกับเพื่อนในชุมชนตั้งแต่เด็ก โดยเล่นเพื่อความสนุกสนานกับพี่ชายและเพื่อน ๆ จนทำให้เขาเริ่มฝึกซ้อมอย่างจริงจังขณะเรียนอยู่ชั้น ป.4 ที่โรงเรียนบ้านขนุน(วันธรรมศาสตร์ศรีสะเกษ 2515) โดยศฤงคารได้ติดทีมฟุตบอลโรงเรียนตามพี่ชายของตนทั้งสองคนก่อนหน้านี้
เส้นทางฟุตบอลอาชีพของเขานั้นเริ่มต้นขึ้นย้ายที่เรียนชั้น ม.2 ที่โรงเรียนปลวกแดงวิทยาคม หลังจากเขาและครอบครัวต้องย้ายมาเริ่มต้นชีวิตที่จังหวัดระยองเพราะประสบปัญหาทางด้านการเงิน ศฤงคาร ได้เป็นผู้เล่นของโรงเรียนแข่งขันรายการต่างๆ เช่น เอสซีจี เคมิคอลส์ ลีกเยาวชน 15 ปี, ปตท.คัพ และ กีฬานักเรียนนักศึกษา ซึ่งผลงานเข้าตาสต๊าฟของสโมสรระยอง เอฟซี จึงได้ชักชวนให้ศฤงคารคัดตัวผู้เล่นชุดโค้กคัพ 2015 แม้ว่าเจ้าตัวจะไม่มีแม้กระทั่งรองเท้าสตั๊ดของตัวเองใส่ก็ตาม แต่ด้วยคุณภาพของศฤงคารทำให้เขาได้เป็นหนึ่งในสมาชิกเยาวชนระยอง เอฟซี
ในการดึงตัวมาเล่นชุดกับเยาวชนโค้กคัพ 2015 แม้ว่าผลงานรายการโค้กคัพของทีมระยองเอฟซีจะแพ้ 3 เกมรวด แต่ฝีเท้าของ ศฤงคาร ก็ทำให้ทีมระยอง เอฟซีตัดสินใจเซ็นสัญญาเขาในที่สุด การเซ็นสัญญาร่วมทีมระยอง เอฟซีทำให้ศฤงคารต้องกลายเป็นนักฟุตบอลอาชีพเต็มตัว ภายใต้การฝึกสอนของ ชูศักดิ์ ศรีภูมิ เขาได้ลงเล่นใน ดิวิชั่น 1 ให้กับทีม โดยเกมประเดิมสนามในลีกอาชีพของศฤงคาร คือเกมกับราชบุรี มิตรผล เอฟซี ในรายการโตโยต้า ลีกคัพ 2015
ทีมชาติไทย

พ.ศ. 2558 ที่ ทีมชาติไทยชุดอายุไม่เกิน 19 ปี มีการเปิดคัดตัวผู้เล่นสำหรับการแข่งขันศึกชิงแชมป์อาเซียน 2015 ชูศักดิ์ ศรีภูมิ แนะนำให้เขาไปทดสอบการคัดตัวดังกล่าวและก็ได้รับการคัดเลือกเป็นหนึ่งในผู้เล่นของทีมชาติไทย ชุดอายุไม่เกิน 19 ปี
ในนามทีมชาติ ศฤงคารได้ติดทีมชาติไทยครั้งแรกในชุดเยาวชนอายุไม่เกิน 19 ปี ภายใต้การฝึกสอน อนุรักษ์ ศรีเกิด เขาเป็นตัวหลักในการคว้าแชมป์ฟุตบอล 2015 AFF U-19 Youth Championship ที่ประเทศลาว โดนเกมประเดิมสนามของศฤงคาร คือเกมเปิดสนามนัดแรกเจอกับเจ้าภาพ ทีมชาติลาว ด้วยชัยชนะ 2-1และคว้าชัยชนะต่อเนื่องจนคว้าแชมป์รายการดังกล่าว หลังจากนั้น ศฤงคาร ได้ถูกเรียกติดทีมชาติไทยชุดเยาวชนมาตลอด
ต่อมาในปี พ.ศ. 2560 ศฤงคารเข้าสู่ ทีมชาติไทยรุ่นอายุไม่เกิน 23 ปี โดยเป็นกำลังสำคัญในการคว้าเหรียญทองซีเกมส์สมัยที่ 16 เขาลงเล่นครบทั้ง 7 เกม และชุด M-150 Cup 2017 ที่เมืองบุรีรัมย์ ประเทศไทย หลังจากมีผลงานที่ดีกับระยองเอฟซี และเขาได้ทำประตูแรกในนามทีมชาติ ในเกมที่ไทย เอาชนะ ญี่ปุ่น U-23 ไปได้ 2-1
ในวันที่ 28 กันยายน พ.ศ. 2562 ศฤงคารมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์
ยูโรวิงส์

ยูโรวิงส์ (อังกฤษ: Eurowings) หรือชื่อเต็ม ยูโรวิงส์ เกเอ็มเบฮา เป็นสายการบินต้นทุนต่ำสัญชาติเยอรมัน โดยมีฐานการบินหลักที่ท่าอากาศยานดึสเซิลดอร์ฟ ยูโรวิงส์ให้บริการเที่ยวบินสู่จุดหมายปลายทาง 152 แห่งทั้งภายในประเทศและระหว่างประเทศทั่วยุโรป เอเชีย และอเมริกาเหนือ ยูโรวิงส์ก่อตั้งขึ้นในปี 1990 จากการควบรวมกิจการของสองสายการบินระดับภูมิภาคของเยอรมนี โดยได้มีลุฟท์ฮันซ่าเข้ามาเป็นผู้ถือหุ้นใหญ่และถือครองสายการบินตั้งแต่ช่วงปี 2006 จนถึงปัจจุบัน
ประวัติ

ยูโรวิงส์ก่อตั้งขึ้นเมื่อวันที่ 1 กุมภาพันธ์ ค.ศ. 1990 ภายหลังการควบรวมบริษัทของสองสายการบิน เนือร์นแบร์คฟลูคดีนสท์ (NFD) และ ไรเซอ-อึน อินดูส์ทรีฟลูค (RFG) สายการบินทำการบินครั้งแรกเมื่อวันที่ 1 มกราคม ค.ศ. 1994 ด้วยเครื่องบินเอทีอาร์ 72 และเอทีอาร์ 42 ซึ่งรับมอบต่อจากสองสายการบินดังกล่าว ต่อมามีการนำเครื่องบินแบบ Bae146 มาใช้ ตามด้วยเครื่องบินในตระกูลแอร์บัส เอ320 และเอ310 เดิมทีในปี 2004 ลุฟท์ฮันซ่าถือครองหุ้นในยูโรวิงส์เพียงแค่ 24.9% ซึ่งเพิ่มขึ้นเป็น 49%ในปี 2004 จนกระทั่งปี 2011 สายการบินลุฟท์ฮันซ่าได้ถือครองยูโรวิงส์โดยสมบูรณ์
กิจการองค์กร > ผลประกอบการ

ผลประกอบการของยูโรวิงส์ ในช่วงปี 2015-2022 มีดังนี้:
|  | 2015 | 2016 | 2017 | 2018 | 2019 | 2020 | 2021 | 2022 |
| --- | --- | --- | --- | --- | --- | --- | --- | --- |
| ผลประกอบการ (ล้านยูโร) | 1,909 | 2,060 | 4,041 | 4,098 | 2,311 | 598 | 822 | 1,857 |
| กำไร/ขาดทุน สุทธิ (ล้านยูโร) | 38 | -91 | -33 | -231 | -126 | -802 | -227 | -200 |
| ตำนวนพนักงาน (ณ สิ้นปี) | 3,186 | 3,493 | 7,501 | 9,255 | 8,809 | 3,088 | 3,563 | 4,415 |
| จำนวนผู้โดยสาร (ล้านคน) | 16.9 | 18.4 | 32.6 | 38.5 | 38.2 | 7.2 | 7.7 | 16.9 |
| อัตราการบรรทุกผู้โดยสาร (%) | 79.5 | 79.6 | 79.9 | 81.3 | 82.2 | 73.1 | 73.6 | 80.8 |
| จำนวนอากาศยาน (ณ สิ้นปี) |  | 78 | 180 | 205 | 191 | 85 | 100 | 96 |
หมายเหตุ/อ้างอิง:
จุดหมายปลายทาง > ข้อตกลงการบินร่วม

ณ เดือนมีนาคม ค.ศ. 2024 ยูโรวิงส์ได้ทำข้อตกลงการบินร่วมกับสายการบินดังต่อไปนี้:
อีเจียนแอร์ไลน์
แอร์แคนาดา
ออล นิปปอน แอร์เวย์
ออสเตรียนแอร์ไลน์
บรัสเซลส์แอร์ไลน์
ลุฟท์ฮันซ่า
สิงคโปร์แอร์ไลน์
สวิสอินเตอร์แนชนัลแอร์ไลน์
ทุยฟลายด็อยต์เชอลันด์
ยูไนเต็ดแอร์ไลน์
โบโลเตอา
ฝูงบิน > ฝูงบินปัจจุบัน

ณ เดือนมีนาคม ค.ศ. 2024 ยูโรวิงส์มีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> B | ผู้โดยสาร> E+ | ผู้โดยสาร> E | ผู้โดยสาร> รวม | หมายเหตุ |
| --- | --- | --- | --- | --- | --- | --- | --- |
| แอร์บัส เอ319-100 | 28 | 3 | 12 | 42 | 90 | 144 |  |
| แอร์บัส เอ319-100 | 28 | 3 | 12 | 42 | 96 | 150 |  |
| แอร์บัส เอ320-200 | 35 | — | 12 | 50 | 108 | 170 |  |
| แอร์บัส เอ320นีโอ | 7 | 1 | — | — | 180 | 180 |  |
| แอร์บัส เอ321-200 | 6 | — | — | — | 226 | 226 |  |
| แอร์บัส เอ321นีโอ | 4 | 1 | — | — | 232 | 232 |  |
| รวม | 80 | 5 |  |  |  |  |  |
ยูโรวิงส์มีอายุฝูงบินเฉลี่ย 12 ปี
แอร์บัส เอ320นีโอของยูโรวิงส์
ศาลสูงสุดอินเดีย

| ศาลสูงสุดอินเดีย   Supreme Court of India   भारत का उच्चतम न्यायालय |
| --- | --- |

th
สถาปนา: 28 มกราคม 1950
ที่ตั้ง: ติลกมรรค นิวเดลี
พิกัด: 28°37′20″N 77°14′23″E﻿ / ﻿28.622237°N 77.239584°E﻿ / 28.622237; 77.239584
คติพจน์: มีธรรมจึงมีชัย   यतो धर्मस्ततो जयः   Yatō Dharmastatō Jayaḥ   Whence Dharma, Thence Victory
วิธีได้มา: สรรหาโดยฝ่ายบริหาร
ที่มา: รัฐธรรมนูญอินเดีย
ยื่นอุทธรณ์ต่อ: ไม่มี   (แต่ประธานาธิบดีอินเดียสามารถอภัยโทษ)
วาระตุลาการ: จนกว่าอายุครบ 65 ปี
จำนวนตุลาการ: 31   (ประธาน 1 คน ตุลาการอีก 30 คน)
เว็บไซต์: sci.nic.in
ประธานศาลสูงสุดแห่งอินเดีย
ปัจจุบัน: พี. สตศิวัม (P. Sathasivam)
ตั้งแต่: 19 กรกฎาคม 2013
ตำแหน่งผู้นำสิ้นสุด: 26 เมษายน 2014
ศาลสูงสุดอินเดีย (อังกฤษ: Supreme Court of India) เป็นศาลชั้นสูงสุดแห่งสาธารณรัฐอินเดีย จัดตั้งขึ้นตามรัฐธรรมนูญอินเดีย ภาค 5 หมวด 4 เพื่อแทนที่ศาลกลาง (Federal Court) และคณะกรรมการตุลาการในคณะองคมนตรี (Judicial Committee of the Privy Council) ออกนั่งบัลลังก์เป็นครั้งแรกเมื่อวันที่ 28 มกราคม 1950
รัฐธรรมนูญ มาตรา 124 ถึงมาตรา 147 กำหนดองค์ประกอบและเขตอำนาจของศาลไว้ ตามความในบทบัญญัติดังกล่าว ศาลมีอำนาจเบื้องต้นเป็นการตรวจสอบความชอบด้วยรัฐธรรมนูญและชำระข้อพิพาททางปกครองเกี่ยวกับรัฐบาลกลาง นอกจากนี้ ศาลยังมีอำนาจชำระอุทธรณ์จากศาลสูง (High Court) และจากศาลอื่น ๆ ในระดับรัฐและระดับดินแดน
ตั้งแต่ปี 1937 ถึงปี 1950 บัลลังก์ของศาลอยู่ที่นเรนทรมณฑล (Chamber of Princes) ในอาคารรัฐสภา ซึ่งเคยใช้เป็นบัลลังก์ศาลกลางแห่งอินเดีย ครั้นปี 1958 จึงย้ายไปยังอาคารใหม่จนปัจจุบัน
ในระยะหลัง โดยเฉพาะในปี 2008 ศาลต้องผจญเรื่องอื้อฉาวจำนวนมาก โดยเฉพาะข้อกล่าวหาว่า ตุลาการชั้นผู้ใหญ่ฉ้อราษฎร์บังหลวง ทั้งยังนำภาษีประชาชนไปใช้ส่วนตัว แต่งตั้งข้าราชการตุลาการโดยวิธีลับ ไม่ยอมเปิดเผยสินทรัพย์ต่อสาธารณชน และไม่ยอมเปิดเผยข้อมูลข่าวสารต่อสาธารณชนตามความในรัฐบัญญัติสิทธิเข้าถึงข้อมูลข่าวสาร (Right to Information Act) อนึ่ง เมื่อเค. จี. พลกฤษณัน (K. G. Balakrishnan) ประธานศาล แสดงความคิดเห็นว่า ตนไม่ใช่เจ้าหน้าที่บ้านเมือง แต่เป็นเจ้าหน้าที่ตามรัฐธรรมนูญ ก็ถูกวิพากษ์วิจารณ์อย่างใหญ่หลวง ขณะเดียวกัน ฝ่ายตุลาการอินเดียเองถูกประธานาธิบดีหลายคน เช่น ประติภา ปาฏีล (Pratibha Patil) และเอ. พี. เจ. อับดุล กลาม (A. P. J. Abdul Kalam) ตำหนิอย่างหนักว่า ละเลยหน้าที่ ทั้งมานโมฮัน ซิงห์ (Manmohan Singh) นายกรัฐมนตรี ก็ระบุว่า ปัญหาหลักของฝ่ายตุลาการ คือ การฉ้อฉลโกงกิน และเสนอแนะให้มีมาตรการเร่งด่วนเพื่อขจัด "ภัยคุกคาม" (menace) เหล่านี้
นอกจากปัญหาข้างต้นแล้ว ศาลยังถูกติเตียนเรื่องทำหน้าที่เชื่องช้า สิ้นปี 2011 ปรากฏสถิติว่า มีคดีที่ชำระไม่เสร็จ 58,519 เรื่อง และในจำนวนนั้น คดี 37,385 เรื่องถูกดองไว้นานกว่า 1 ปี แต่ถ้าไม่นับคดีที่เกี่ยวพันกันแล้ว จะมีคดีค้างอยู่ 33,892 เรื่อง
ฤดูไฟป่าออสเตรเลีย พ.ศ. 2562–2563

| ฤดูไฟป่าออสเตรเลีย พ> ศ. 2562–2563 |
| --- | --- |
ภาพถ่ายดาวเทียมของนาซาเมื่อวันที่ 7 ธันวาคม ค.ศ. 2019 แสดงไฟป่าข้ามชายฝั่งตะวันออกของออสเตรเลีย
สถานที่: ประเทศออสเตรเลีย (ทั่วประเทศ)
สถิติ
วันที่: มิถุนายน พ.ศ. 2562 – ยังดำเนินอยู่
พื้นที่ที่ถูกเผา: Approximately 18,600,000 เฮกตาร์ (46,000,000 เอเคอร์)
สาเหตุ: ความร้อนเป็นประวัติการณ์ ภัยแล้ง ฟ้าผ่า ปรากฏการณ์อินเดียนโอเชียนไดโพลสลับขั้ว การลอบวางเพลิงที่ถูกกล่าวหา เหตุบังเอิญ
อาคารถูกทำลาย: มากกว่า 6,500 อาคาร
ฤดูกาล
← ฤดูกาลก่อนหน้า ฤดูกาลถัดไป →
ฤดูไฟป่าออสเตรเลีย พ.ศ. 2562–2563 (อังกฤษ: 2019–20 Australian bushfire season) เกี่ยวข้องกับไฟป่าหลายชุดที่กำลังเผาไหม้ทั่วออสเตรเลีย ที่ส่วนใหญ่อยู่ทางตะวันออกเฉียงใต้ ฤดูไฟป่าในปี พ.ศ. 2562–2563 เป็นช่วงที่มีความรุนแรงอย่างน่าทึ่งเมื่อเปรียบเทียบกับฤดูกาลก่อนเนื่องจากมีการเผาไหม้ประมาณ 10.7 ล้านเฮกตาร์ (26 ล้านเอเคอร์; 107,000 ตารางกิโลเมตร; 41,000 ตารางไมล์) ทำลายอาคาร 5,900 แห่ง (รวมถึงบ้านเรือนกว่า 2,204 หลัง) และสังหาร 28 คนในวันที่ 8 มกราคม พ.ศ. 2563 ไฟป่าครั้งนี้ได้รับการพิจารณาจากหน่วยงานดับเพลิงในพื้นที่ชนบทรัฐนิวเซาท์เวลส์ว่าเป็นฤดูไฟป่าที่เลวร้ายที่สุดในความทรงจำ ในเดือนธันวาคม พ.ศ. 2562 รัฐบาลนิวเซาท์เวลส์ประกาศสถานการณ์ฉุกเฉินหลังจากมีอุณหภูมิสูงเป็นประวัติการณ์และภัยแล้งที่ส่งผลให้เกิดไฟป่ายืดเยื้อเป็นเวลานาน ประมาณว่าสัตว์เกือบครึ่งล้านตัวในรัฐนิวเซาท์เวลส์ได้รับผลกระทบจากไฟที่กำลังไหม้อย่างต่อเนื่อง ส่วนการประมาณการอื่น ๆ ซึ่งรวมถึงสัตว์ เช่น ค้างคาว, สัตว์ครึ่งบกครึ่งน้ำ และสัตว์ไม่มีกระดูกสันหลัง ทำให้มีจำนวนสัตว์ที่เสียชีวิตกว่าพันล้านตัว ซึ่งนักนิเวศวิทยากลัวว่าสัตว์ใกล้สูญพันธุ์บางชนิดจะสูญพันธุ์จากไฟไหม้ครั้งนี้
การตอบสนองระหว่างประเทศ

บุคคลทางการเมืองนอกจากประเทศออสเตรเลียประกอบด้วยคอรีย์ บูเกอร์, ฮิลลารี คลินตัน, อัล กอร์, เบอร์นี แซนเดอร์ส, เกรียตา ทืนแบร์ย, และเอลิซาเบธ วอร์เรน ทุกคนแสดงความคิดเห็นสาธารณะเกี่ยวกับเหตุไฟไหม้ ผู้คนในวงการบันเทิง เช่น ทีนา อาเรนา, แพททรีเซีย อาร์เคว็ตต์, เคต แบลนเชตต์, รัสเซล โครว์, เอลเลน ดีเจนเนอริส, เซลีนา โกเมซ, ฮาลซีย์, นิโคล คิดแมน, ลิซโซ, เบ็ตต์ มิดเลอร์, พิงก์, มาร์โก ร็อบบี, พอล สแตนลีย์, โจนาธาน ฟาน เนสส์, และฟีบี วอลเลอร์ บริดจ์ ยังได้แถลงการณ์เกี่ยวกับเหตุไฟไหม้ ซึ่งคนดังกล่าวบางส่วนได้บริจาคหรือระดมทุนเช่นกัน
การบริจาค

บุคคลที่มีชื่อเสียง, นักกีฬา และประชาชนชาวออสเตรเลียบริจาคเงินให้แก่การระดมทุนเพื่อช่วยเหลือเหยื่อจากไฟป่าและนักผจญเพลิง
ในเดือนพฤศจิกายน เจมส์ แพ็กเกอร์ ได้ให้คำมั่นว่าจะมอบ 1 ล้านดอลลาร์ออสเตรเลียเพื่อสนับสนุนหน่วยงานดับเพลิงในพื้นที่ชนบทรัฐนิวเซาท์เวลส์ จากผลกระทบของฤดูไฟป่าที่ลุกลาม ด้านมูลนิธิคราวน์รีสอร์ต และมูลนิธิตระกูลแพ็กเกอร์ ให้คำมั่นว่าจะมอบอีก 4 ล้านดอลลาร์แก่อาสาสมัครหน่วยงานดับเพลิงในรัฐนิวเซาท์เวลส์, รัฐวิกทอเรีย และรัฐเวสเทิร์นออสเตรเลีย – รัฐทั้งหมดที่คราวน์มีรีสอร์ต – รวมทั้งเพื่อองค์กรการกุศลที่ให้ความช่วยเหลือผู้ประสบภัยและสัตว์ป่าในระดับประเทศ ส่วนนักการกุศลจอห์น และพอลีน แกนเดล ให้คำมั่นว่าจะมอบ 1 ล้านดอลลาร์ออสเตรเลีย แยกกันระหว่างคำร้องขอด้านไฟป่าแห่งชาติที่นำโดยกาชาดออสเตรเลีย, เดอะซาลเวชันอาร์มี และสมาคมนักบุญวินเซน เดอ ปอล เพื่อช่วยเหลือบรรเทาทุกข์แก่ชุมชนที่ได้รับผลกระทบรวม ถึงนักผจญเพลิงอาสาสมัครทั่วประเทศออสเตรเลีย นอกจากนี้ ทิม คุก ยังให้คำมั่นว่าจะบริจาคเงินจากบริษัทแอปเปิลในจำนวนที่ไม่เปิดเผย
สำหรับมหาเศรษฐีเหมืองแร่ แอนดรูว์ ฟอร์เรสต์ ได้บริจาคเงิน 70 ล้านดอลลาร์ออสเตรเลีย
ดูเพิ่ม

การป้องกันไฟป่า
แหล่งข้อมูลอื่น

Middle เก็บถาวร 2020-01-11 ที่ เวย์แบ็กแมชชีน – Official list of supported, vetted and approved charity links.
EarthWindMap – Current global map of airborne particulates less than 1 micrometer in diameter, including smoke, centered on Australia
MyFireWatch – Government of Western Australia site mapping fires and vegetation every 2–4 hours from satellite data
ศาลจำลอง

ศาลจำลอง (อังกฤษ: moot court) เป็นกิจกรรมนอกหลักสูตรของโรงเรียนกฎหมายซึ่งเป็นการจำลองการพิจารณาพิพากษาคดีในศาล
ในการดำเนินกิจกรรมศาลจำลองนี้ ผู้เข้าร่วมจะได้รับคดีไว้ล่วงหน้าก่อนการพิจารณาพิพากษาคดี พวกเขาต้องทำการวิเคราะห์ วิจัย และเตรียมคดี โดยกระทำทุกกระบวนการเสมือนว่าเป็นทนายความของฝ่ายใดฝ่ายหนึ่ง (โจทก์หรือจำเลย ผู้ร้องหรือผู้ถูกร้อง) หรือทั้งสองฝ่าย เพื่อฝึกทักษะการใช้เหตุผลและการว่าความ จากนั้นผู้แข่งขันจะต้องเขียนคำให้การ และเตรียมแถลงการณ์ด้วยวาจา
คดีที่เป็นปมปัญหานั้นมักเป็นคดีที่มีความโดดเด่นทั้งในด้านของกฎหมายที่นำมาปรับใช้ ตลอดจนวิธีพิจารณาความ ผู้เข้าแข่งขันมักได้รับการสนับสนุนจากสถาบันการศึกษาของตนหรือองค์กรต่างๆที่สนใจในด้านกฎหมาย
คดีที่ได้รับนั้น ส่วนใหญ่จะเป็นคดีที่มีความเกี่ยวข้องคล้ายคลึงกันกับคดีความที่น่าสนใจที่เกิดขึ้นจริงในช่วงเวลานั้นๆ และบางครั้งก็มีการตั้งปมปัญหาขึ้นมาใหม่ให้ยุ่งยากซับซ้อนขึ้นเพื่อท้าทายประเด็นทางกฎหมาย
ด้วยประสบการณ์ที่ผู้เข้าร่วมการแข่งขันศาลจำลองได้ฝึกฝน สำนักงานกฎหมายที่เกี่ยวข้องในด้านการฟ้องร้องคดี มักจะรับนักเรียนกฎหมายที่เคยเข้าร่วมการแข่งขันนี้เข้าทำงาน
สำหรับประเทศไทยนั้น คณะนิติศาสตร์ของมหาวิทยาลัยต่าง ได้มีการจัดทำกิจกรรมศาลจำลองนี้ ในรูปแบบภาษาไทย และภาษาอังกฤษ ทั้งที่เป็นลักษณะรายวิชาประกบอการเรียนการสอน การเผยแพร่ความรู้เกี่ยวกับกระบวนการพิจารณาพิพากษาคดีในศาล วิพากษ์และตีแผ่ประเด็นกฎหมายที่อยู่ในความสนใจในขณะนั้น รวมทั้งยังมีการส่งตัวแทนนิสิต นักศึกษาไปแข่งขันในระดับนานาชาติอีกด้วย อาทิ การแสดงศาลจำลองของนักศึกษา ในงานวันรพี ที่จัดขึ้นโดยคณะนิติศาสตร์ มหาวิทยาลัยธรรมศาสตร์, ในปี 2005-2006 คณะนิติศาสตร์ จุฬาลงกรณ์มหาวิทยาลัย เข้าร่วมการแข่งขัน Willem C. Vis International Commercial Arbitration Moot Competition ณ กรุงเวียนนา สาธารณรัฐออสเตรีย และ ณ เขตการปกครองพิเศษฮ่องกง สาธารณรัฐประชาชนจีน และเข้าร่วมการแข่งขัน Phillip C. Jessup International Law Competition ณ กรุงวอชิงตัน ดี. ซี. สหรัฐอเมริกา, ในปี 2008 คณะนิติศาสตร์ มหาวิทยาลัยธรรมศาสตร์ คว้า 4 รางวัลจากการแข่งขัน International Law Moot Court Competition (Asia Cup 2008) ซึ่งจัดโดยกระทรวงการต่างประเทศญี่ปุ่น ณ กรุงโตเกียว ประเทศญี่ปุ่น เป็นต้น
ศาลาเจ้าชายเถิง

ศาลาเจ้าชายเถิง
ศาลาเจ้าชายเถิง (อังกฤษ: Pavilion of Prince Teng) หรือ ศาลาเถิงหวัง (จีนตัวเต็ม: 滕王閣; จีนตัวย่อ: 滕王阁; พินอิน: Téngwáng Gé) เป็นสิ่งปลูกสร้างทางตอนเหนือของนครหนานชาง มณฑลเจียงซี ประเทศจีน บนชายฝั่งตะวันออกของแม่น้ำกั้น และเป็นหนึ่งในสี่หอคอยอันยิ่งใหญ่ของประเทศจีน ศาลานี้ถูกทำลายและสร้างขึ้นใหม่หลายครั้งตลอดในประวัติศาสตร์ อาคารหลังปัจจุบันสร้างขึ้นในปี 1989 บนจุดที่ตั้งเดิม ภายใต้การดูแลของสถาปนิก เหลียง ซือเฉิง ศาลามีความสูงเก้าชั้น สถาปัตยกรรมไม้แบบราชวงศ์ซ่ง
ศาลาเถิงหวังสร้างขึ้นครั้งแรกในปี 653 โดย ลี่ หยวนยิง (ได้รับบรรดาศักดิ์เป็น เจ้าชายเถิง ในปี 639) น้องชายของจักรพรรดิไท่ซงแห่งราชวงศ์ถัง และลุงของจักรพรรดิเกาจงแห่งราชวงศ์ถัง นับตั้งแต่การก่อสร้างเสร็จ หอคอยถูกทำลายรวม 29 ครั้ง มีการเปลี่ยนรูปทรงและการใช้สอยของอาคารหลายครั้งมาตลอดประวัติศาสตร์ อาคารหลังก่อนปัจจุบันสร้างขึ้นในรัชสมัยของจักรพรรดิถงจื้อแห่งราชวงศ์ชิง อาคารหลังนี้ถูกทำลายลงในเดือนตุลาคม 1926 ในยุคสมัยขุนศึก
ศาลาหลังปัจจุบันสร้างขึ้นตามการออกแบบของสถาปนิก เหลียง ขือเฉิง สร้างแล้วเสร็จเมื่อปี 1989 สร้างขึ้นจากคอนกรีตเสริมเหล็ก ตกแต่งอย่างราชวงศ์ซ่ง หอคอยมีความสูง 57.5 เมตร (189 ฟุต) เก้าชั้น พื้นที่ใช้สอยรวม 13,000 ตารางเมตร (140,000 ตารางฟุต)
ศาลากางเขนมาเจลลัน

| ศาลากางเขนมาเจลลัน |
| --- | --- |

ศาสนา
ศาสนา: คาทอลิก
จังหวัด: เซบู
ที่ตั้ง
ที่ตั้ง: จัตุรัสซูกโบ นครเซบู
ประเทศ: ประเทศฟิลิปปินส์
สถาปัตยกรรม
เสร็จสมบูรณ์: 1800s
วัสดุ: หินปะการัง
ศาลากางเขนมาเจลลัน (อังกฤษ: Magellan's Cross Pavilion) เป็นสักการสถานในนครเซบู ประเทศฟิลิปปินส์ ตั้งอยู่บนจัตุรัสซูกโบ (Plaza Sugbo) ด้านหลังของบาซิลิกานักบุญนีโญ ภายในประดิษฐานกางเขนคริสต์ที่ปักไว้โดยคณะนักเดินทางของคณะสเปนของมาเจลลันที่เดินทางถึงเซบูเมื่อปี 1521
อาคารศาลาสร้างขึ้นเพื่อคลุมกางเขนมาเจลลันในช่วงปี 1800s โดยเป็นศาลาเปิดรูปแปดเหลี่ยมทำจากหินปะการัง
ศาลาและกางเขนภายในมีรอยแตกจากแผ่นดินไหวปี 2013 รวมถึงกางเขนอันเดิมยังพบว่าถูกปลวกขึ้นในปี 2015 มีการปิดศาลาปรับปรุงก่อนจะเปิดอีกครั้งในปี 2016
บนเพดานภายในของศาลาเป็นภาพจิตรกรรมฝาหนังที่บอกเล่าเรื่องราวของการประกอบพิธีศีลจุ่มแก่ราชาฮูมาบนและครอบครัว โดยบาทหลวงเปโดร วัลเดอร์รามา (Pedro Valderrama) และภาพการปักกางเขนไม้โดยเฟร์ดีนันด์ มาเจลลัน ผลงานภาพเขียนโดยเจส โรวา (Jess Roa) และ เซอรี เอ็ม โจซล (Serry M. Josol)
กางเขนมาเจลลันอันเดิมถูกห่อหุ้มด้วยกางเขนไม้อีกอันซึ่งทำมาจากไม้ตินดาโลในปี 1835 เพื่อป้อมกันไม่ให้ผู้คนมาแคะเอาเศษไม้จากกางเขนมาเจบลันกลับไปเนื่องจากเชื่อว่ามีพลังปาฏิหารย์อยู่ ในขณะที่บางส่วนเชื่อว่ากางเขนอันเดิมได้ถูกทำลายไปหมดแล้ว
ศาลีคราม

ศาลิครามกับสังข์สัญญาลักษณ์ของพระวิษณุ
ดู
คุย
แก้
หินศาลิคราม (อังกฤษ: Shaligram) คือ หินฟอสซิลที่มีหอยแอมโมไนต์อยู่ด้านใน ซึ่งเป็นสัตว์ที่สูญพันธุ์มานานแล้ว ลักษณะส่วนใหญ่ที่พบจะมีสีดำ ในประเพณีศาสนาฮินดูศิลานี้เป็นอวตารแห่งพระนารายณ์ในชมพูทวีปและศิลานี้นั้นจะพบในแม่น้ำคัณฑกีหรือแม่น้ำนารัมทาเท่านั้น โดยในศิลามีลายคล้ายจักรสุทรรศน์อาวุธที่สำคัญอันเป็นสัญลักษณ์ของพระวิษณุ ซึ่งปกติโดยทั่วไปประเพณีศาสนาฮินดูโดยเฉพาะในสายลัทธิไวษณพจะทำการบูชาศิลาศาลิครามนี้คู่กับสังข์และวฤนทาเทวี (ต้นตุลสี)
ศรีภริยา

| ศรีภริยา |
| --- | --- |

ประเภท: กฎหมาย • การเมือง
สร้างโดย: โรเบิร์ต คิง มิเชล คิง
แสดงนำ: จูลีอานา มาร์กาลีส แมตต์ ซูกรี อาร์ชี ปัญจาบี แกรแฮม ฟิลลิปส์ แมเคนซี เวกา แอลัน คัมมิง แซค เกรเนียร์ แมททิว กูด จอช ชาลส์  คริสติน แบรันสกี
ผู้ประพันธ์เพลง: เดวิด บัคลีย์
ประเทศแหล่งกำเนิด:  สหรัฐอเมริกา
ภาษาต้นฉบับ: อังกฤษ
จำนวนฤดูกาล: 7
จำนวนตอน: 135
การผลิต
ผู้อำนวยการผลิต: ริดลีย์ สกอต ดี จอห์นสัน เดวิด ดับเบิลยู. ซักเกอร์ มิเชล คิง โรเบิร์ต คิง บรุก เคนเนดี โทนี สกอตต์
ผู้อำนวยการสร้าง: รอน บินเคาสกี โครินน์ บริงเกอร์ฮอฟฟ์
สถานที่ถ่ายทำ:  : แวนคูเวอร์, รัฐบริติชโคลัมเบีย, แคนาดา   : นิวยอร์ก, รัฐนิวยอร์ก, สหรัฐอเมริกา
ความยาวตอน: 43 นาที
บริษัทผู้ผลิต: สกอตต์ฟรีโปรดักชันส์ คิงไซซ์โปรดักชันส์   สมอลล์วิชส์โปรดักชันส์ (ฤดูกาลที่ 1)   ซีบีเอสโปรดักชันส์ (ฤดูกาลที่ 1–3)   ซีบีเอสเทเลวิชันสตูดิโอส์ (ฤดูกาลที่ 4–)
ออกอากาศ
เครือข่าย:  สหรัฐ: ซีบีเอส  ไทย: ดีว่า ยูนิเวอร์แซล  ไทย: นาว 26
ออกอากาศ: 22 กันยายน ค.ศ. 2009 (2009-09-22) – 8 พฤษภาคม ค.ศ. 2016 (2016-05-08)
เดอะกูดไวฟ์ (อังกฤษ: The Good Wife) หรือชื่อไทยว่า ศรีภริยา (นาว 26) หรือ ศรีภรรยาหัวใจทรนง (ดีว่า ยูนิเวอร์แซล) เป็นละครชุดอเมริกันแนวกฎหมายและการเมือง ออกอากาศครั้งแรกทางช่องซีบีเอส เมื่อวันที่ 22 กันยายน ค.ศ. 2009 สร้างสรรค์โดยโรเบิร์ต คิง และมิเชล คิง นำแสดงโดยจูลีอานา มาร์กาลีส, คริสติน แบรันสกี, แมตต์ ซูกรี และแอลัน คัมมิง ปัจจุบันมีผู้ควบคุมงานสร้างคือ ริดลีย์ สกอต, ชาลส์ แมคดูกัลล์ และเดวิด ดับเบิลยู. ซักเกอร์ โดยละครชุดนี้ได้รับการยกย่องอย่างสูงในฤดูกาลที่ 5 และ 6
เดอะกูดไวฟ์ ได้รับการชื่นชมอย่างกว้างขวางและได้รับรางวัลจำนวนมาก อาทิรางวัลเอ็มมี 5 รายการ และรับรางวัลจากสมาคมนักวิจารณ์โทรทัศน์ในจากความสำเร็จของละครชุดดังกล่าว และโดยเฉพาะจูลีอานา มาร์กาลีส นักแสดงนำที่รับบทเป็น เอลิเชีย ฟลอร์ริก ได้รับการยกย่องอย่างมีนัยยะสำคัญ เดอะกูดไวฟ์ ได้รับการตอบรับที่ดีจากโลกสังคมออนไลน์, กฎหมาย และการเมือง จนวันที่ 7 พฤษภาคม ค.ศ. 2015 ทางช่องซีบีเอสจึงให้ละครชุดนี้ทำต่อในฤดูกาลที่ 7
ที่มา

เดอะกูดไวฟ์ เรื่องนี้มุ่งไปที่ เอลิเชีย ฟลอร์ริก (รับบทโดย จูลีอานา มาร์กาลีส) ทนายความฝีมือดีที่หันหลังให้กับความรุ่งเรืองในหน้าที่การงาน โดยผันตัวมาเป็นแม่บ้านหลังสมรส ทว่า 13 ปีต่อมา เธอจำต้องหวนกลับมาประกอบอาชีพเป็นทนายความอีกครั้งเพื่อเลี้ยงดูบุตรทั้งสอง หลังจากที่สามีของเธอ ปีเตอร์ ฟลอร์ริก (รับบทโดย คริส นอท) อดีตอัยการสูงสุดของเทศมณฑลคุก รัฐอิลลินอย ได้รับการตัดสินให้จำคุกฐานทุจริตทางการเมืองและเรื่องอื้อฉาวทางเพศ ซึ่ง เดอะกูดไวฟ์ ได้รับแรงบันดาลใจมาจากกรณีของอีเลียต สปิตเซอร์ ที่มีเรื่องอื้อฉาวกับหญิงนครโสเภณี รวมทั้งนักการเมืองอเมริกันคนอื่น ๆ ที่มีชื่อเสียงฉาวโฉ่เรื่องกามโลกีย์เช่นกัน อาทิ จอห์น เอ็ดเวิดส์ และบิล คลินตัน
ตัวละครหลัก

เอลิเชีย ฟลอร์ริก (Alicia Florrick; รับบทโดย จูลีอานา มาร์กาลีส)
แครี แอกอส (Cary Agos; รับบทโดย แมตต์ ซูกรี)
คาลินดา ชาร์มา (Kalinda Sharma; รับบทโดย อาร์ชี ปัญจาบี)
แซค ฟลอร์ริก (Zach Florrick; รับบทโดย แกรแฮม ฟิลลิปส์)
เกรซ ฟลอร์ริก (Grace Florrick; รับบทโดย แมเคนซี เวกา)
อีไล โกลด์ (Eli Gold; รับบทโดย แอลัน คัมมิง)
เดวิด ลี (David Lee; รับบทโดย แซค เกรเนียร์)
ฟินน์ โพลเมอร์ (Finn Polmar; รับบทโดย แมททิว กูด)
ไดแอน ล็อกฮาร์ต (Diane Lockhart; รับบทโดย คริสติน แบรันสกี)
วิล การ์ดเนอร์ (Will Gardner; รับบทโดย จอช ชาลส์)
แหล่งข้อมูลอื่น

เว็บไซต์ทางการ
The Good Wife ที่อินเทอร์เน็ตมูวีเดตาเบส
–The Good Wife ที่ทีวีดอตคอม
ศัตรูประชาชน

ระวังสับสนกับ ศัตรูของประชาชน
| ศัตรูประชาชน |
| --- | --- |
กำกับ: เทด สัมพัด ร็อบ เลมกิน
เขียนบท: เทด สัมพัด ร็อบ เลมกิน
อำนวยการสร้าง: เทด สัมพัด ร็อบ เลมกิน
กำกับภาพ: เทด สัมพัด ร็อบ เลมกิน
ตัดต่อ: สเตฟาน โรโนวิชซ์
ดนตรีประกอบ: เดเนียล เพมเบอร์ตัน
วันฉาย: 24 พฤศจิกายน ค.ศ. 2009 (อัมสเตอร์ดัม) 19 พฤษภาคม ค.ศ. 2011 (ประเทศไทย) 
ความยาว: 94 นาที
ภาษา: ภาษาเขมร ภาษาอังกฤษ
ศัตรูประชาชน (อังกฤษ: Enemies of the People) เป็นภาพยนตร์สารคดีที่เขียนบท กำกับ ถ่ายทำ และอำนวยการสร้างโดย เทด สัมพัด ผู้สื่อข่าวชาวกัมพูชา และร็อบ เลมกิน ผู้สร้างภาพยนตร์สารคดีชาวอังกฤษ ภาพยนตร์ออกฉายครั้งแรกในเทศกาลภาพยนตร์สารคดีนานาชาติอัมสเตอร์ดัมในปี 2009 และฉายในเทศกาลภาพยนตร์อีกหลายแห่ง  ได้รับรางวัลภาพยนตร์สารคดียอดเยี่ยมจากเทศกาลภาพยนตร์ซันแดนซ์ ประจำปี 2010
ในภาพยนตร์ เทด สัมพัด ซึ่งสูญเสียบุคคลในครอบครัวทั้งหมดจากเหตุการณ์ทุ่งสังหาร ได้เดินทางไปสัมภาษณ์บุคคลต่างๆ รวมทั้ง นวน เจีย ผู้นำอันดับสองของเขมรแดงรองจาก พล พต ซึ่งได้ยอมรับระหว่างการถ่ายทำว่า ได้สั่งการให้มีการสังหารสมาชิกพรรค ที่พวกเขาเห็นว่าเป็น "ศัตรูของประชาชน"
ภาพยนตร์เรื่องนี้ถูกห้ามฉายในประเทศกัมพูชา เนื่องจากเกรงว่าการฉายให้ชาวกัมพูชาชม อาจมีผลต่อการพิจารณาคดีในศาลพิเศษกรุงพนมเปญ คดีสังหารหมู่ประชาชนของกลุ่มผู้นำเขมรแดง [ต้องการอ้างอิง]
แหล่งข้อมูลอื่น

เว็บไซต์ทางการ
Enemies of the People ที่อินเทอร์เน็ตมูวีเดตาเบส
ศาลล้มละลาย (ประเทศไทย)

ศาลล้มละลาย (อังกฤษ: Central Bankruptcy Court) เป็นศาลชั้นต้นตามพระธรรมนูญศาลยุติธรรม มีลักษณะเป็นศาลชำนัญพิเศษ จัดตั้งขึ้นโดย พระราชบัญญัติจัดตั้งศาลล้มละลายและวิธีพิจารณาคดีล้มละลาย พ.ศ. 2542  มีวัตถุประสงค์เพื่อให้คดีล้มละลาย ซึ่งมีลักษณะพิเศษแตกต่างจากคดีแพ่งทั่วไป ได้รับการพิจารณาพิพากษาจากผู้พิพากษาที่มีความรู้ความชำนาญเป็นพิเศษ
ปัจจุบันมีศาลล้มละลาย 1 แห่ง คือ ศาลล้มละลายกลาง มีเขตอำนาจทั่วกรุงเทพมหานคร แต่ในระหว่างที่ยังมิได้เปิดทำการศาลล้มละลายในท้องถิ่น ศาลล้มละลายกลางจึงมีเขตอำนาจทั่วราชอาณาจักร
ศาลล้มละลายกลาง ตั้งอยู่ที่ ศูนย์ราชการเฉลิมพระเกียรติฯ อาคาร A ชั้น 2-4 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร
อำนาจหน้าที่

ศาลล้มละลาย มีอำนาจพิจารณาพิพากษาคดีล้มละลาย ซึ่งหมายถึงคดีตามกฎหมายว่าด้วยล้มละลาย รวมไปถึงคดีแพ่งที่เกี่ยวพันกับคดีดังกล่าวด้วย  ซึ่งปัจจุบันศาลล้มละลายมีอำนาจพิจารณาพิพากษาคดีอาญาสำหรับการกระทำอันเป็นความผิดตามกฎหมายว่าด้วยล้มละลาย   ในกรณีมีปัญหาว่าคดีใดจะอยู่ในอำนาจของศาลล้มละลายหรือไม่ ไม่ว่าปัญหาดังกล่าวจะเกิดขึ้นในศาลล้มละลายหรือศาลยุติธรรมอื่น ให้ศาลนั้นรอการพิจารณาพิพากษาคดีไว้ชั่วคราว แล้วเสนอปัญหานั้นให้ประธานศาลฎีกาเป็นผู้วินิจฉัย คำวินิจฉัยของประธานศาลฎีกาให้เป็นที่สุด(พระราชบัญญัติจัดตั้งศาลล้มละลายและวิธีพิจารณาคดีล้มละลาย พ.ศ.2542)
แหล่งข้อมูลอื่น

ศาลล้มละลายกลาง เก็บถาวร 2020-06-15 ที่ เวย์แบ็กแมชชีน
| ด ค กระบบศาลในประเทศไทย |
| --- | --- |
ศาลยุติธรรม:  ศาลชั้นต้น ศาลแพ่ง  ศาลอาญา  ศาลจังหวัด  ศาลแขวง  ศาลเยาวชนและครอบครัว  ศาลแรงงาน  ศาลภาษีอากร  ศาลทรัพย์สินทางปัญญาและการค้าระหว่างประเทศ  ศาลล้มละลาย  ศาลอาญาคดีทุจริตและประพฤติมิชอบ  ศาลอุทธรณ์  ศาลฎีกา แผนกคดีอาญาของผู้ดำรงตำแหน่งทางการเมือง 
ศาลปกครอง:  ศาลปกครองชั้นต้น  ศาลปกครองสูงสุด 
ศาลรัฐธรรมนูญ:  คณะตุลาการรัฐธรรมนูญ 
ศาลทหาร:  ศาลทหารในเวลาปกติ  ศาลทหารในเวลาไม่ปกติ  ศาลอาญาศึก